ยอดขายตปท.กระฉูด SAPPE โชว์กำไร Q2/58 พุ่ง 27%
SAPPE โชว์กำไร Q2/58 พุ่ง 27% หลังรายได้เพิ่มขึ้นโดยเฉพาะยอดขายในต่างประเทศ รวมถึงเป็นช่วงฤดูกาลที่ยอดขายสูง อย่างไรก็ตาม งวดครึ่งปีแรกกำไรลดลง 14%
13 ส.ค. 2558

บริษัท เซ็ปเป้ จำกัด (มหาชน) หรือ SAPPE รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 125.21 ล้านบาท หรือมีกำไรสุทธิ 0.42 บาทต่อหุ้น เพิ่มขึ้น 27.91% จากช่วงเดียวกันของปีก่อนที่มีกำไรสุทธิ 97.89 ล้านบาท หรือมีกำไรสุทธิ 0.42 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 205.34 ล้านบาท หรือ 0.68 บาทต่อหุ้น ลดลง 14.24% จากช่วงเดียวกันของปีก่อนที่มีกำไรสุทธิ 234.44 ล้านบาท หรือ 1.05 บาทต่อหุ้น
 
ทั้งนี้ผลกำไรในไตรมาสดังกล่าวที่เพิ่มขึ้นเนื่องจาก บริษัทมีรายได้รวมเพิ่มขึ้นหลังยอดขายในต่างประเทศเติบโต และเป็นช่วงฤดูกาลที่ยอดขายสูง นอกจากนี้ต้นทุนขายต่อรายได้รวมยังลดลงด้วย